ตอนแรกเริ่มมองไม่ชัดก่อนค่ะ เราก็พยายามจะหลับตา/กะพริบตาแต่ก็ไม่หาย แล้วต่อมามันก็เริ่มกลายเป็นสีออกน้ำเงิน-ม่วง เห็นเป็นเงาลางๆ เริ่มมองไม่ชัดค่ะ แค่มองจากรูปร่างออกว่ามีคนเดินมาอะไรประมาณนี้ แล้วก็มีอาการเวียนหัวคล้ายจะเป็นลมค่ะ หายใจไม่สะดวก รู้สึกเหมือนจะวูบไปเลยค่ะ อยากทราบว่ามันคืออาการอะไรหรอคะ อายุ 15 ปี น้ำหนัก70 ส่วนสูง 157 ค่ะ ขอบสำหรับคำตอบล่วงหน้านะคะ
สวัสดีค่ะ อาการเวียนหัว ตาพร่า หายใจไม่สะดวก รู้สึกเหมือนจะวูบไปเลยนั้น อาจจะเกิดจาก เวียนศีรษะจากน้ำในหูไม่เท่ากัน การเปลี่ยนท่าทางที่เร็วเกินไป การมีความดันต่ำหรือสูงผิดปกติ การมีน้ำตาลต่ำในเลือด มีภาวะซีด หรือมีเนื้องอกในประสาทหู ภาวะหัวใจเต้นผิดจังหวะ การพักผ่อนไม่เพียงพอ เป็นต้นซึ่งหากได้พัก แล้วดีขึ้น เป็นแค่ชั่วคราว อาจบ่งบอกว่าเป็นภาวะที่ไม่ร้ายแรง แต่หากอาการเป็นมาก เป็นบ่อยๆ มีช่วงที่วูบไปเลย หรือเวียนหัว ตาพร่ามากจนทำให้เดินเซ ควรไปพบแพทย์เพื่อตรวจเพิ่มเติมในเบื้องต้น หลีกเลี่ยงกิจกรรมที่ทำแล้วกระตุ้นให้มีอาการไปก่อน เปลี่ยนท่าทางควรทำอย่างช้าๆ หลีกเลี่ยงสถานที่ที่วุ่นวายมีเสียงดัง